༄༅། །གཙང་གཞུང་རང་རེའི་རྒྱན་ཡིན། རྩོམ་པ་པོ། རྣམ་གླིང་བསྟན་པ། གཙང་པའི་མི་ལ་ཆང་རག་བཏུང་ཤེད་འདུག་ཅེས་མ་གསུངས། ། གཙང་ཡུལ་ལྗོངས་ཀྱི་ཐོན་ཁུངས་གཙོ་བོ་འབྲུ་རིགས་རེད་ལགས། ། གཙང་གི་བུད་མེད་འཁེལ་འཐག་ལག་ཤེས་འདུག་ཅེས་མ་གསུངས། ། གཙང་པའི་བུ་མོ་ཨ་ཅེ་སྣང་བཟའི་རྒྱུད་འཛིན་རེད་ལགས། ། གཙང་པའི་མི་ལ་ལས་ཀའི་ཧུར་བརྩོན་འདུག་ཅེས་མ་གསུངས། ། བརྩོན་པ་སྔས་མགོར་བརྒྱབ་ནས་འདོད་དོན་སྒྲུབ་པར་བྱེད་ཀྱི། ། གཙང་པའི་མི་ལ་ཤེས་བྱ་ཡོན་ཏན་མི་འདུག་མ་གསུངས། ། གཙང་པའི་ཕོ་གཞོན་མོ་གཞོན་མགོ་བོ་དགྱེ་དགྱེར་བཞུགས་འདུག །